2.3.4 Bolalarning rivojlanish xaritasini yillik yakun hisobotini rasmiylashtirish
Reja:
1. “Ilk Qadam” davlat o’quv dasturiga asosan rivojlanish xaritasini hujjatlashtirish
2. Maktabgacha yoshdagi bolaning maktabga tayyorgarlik xaritasini rasmiylashtirish

      Bolalarning rivojlanish xaritasi ularning rivojlanishini hujjatlashtirishning asosiy shaklidir. Bolaning rivojlanish xaritasini to‘ldirish uchun uch bosqichdan iborat bo‘lgan kuzatish olib boriladi: dastlabki (o‘quv yili boshida), oraliq  (o‘quv yili o‘rtasida) va yakuniy (o‘quv yili yakunida).
     Dastlabki kuzatish o‘quv yili boshida o‘tkaziladi (taxminan sentabr oyida). Bu bosqichda har bir bolaning boshlang‘ich imkoniyatlari (boshlang‘ich, ayni damdagi dolzarb rivojlanish darajasi) aniqlanadi. Uning shu davrgacha erishgan yutuqlari, kuchli tomonlari, shuningdek o‘quv yilining boshida rivojlanish ehtiyoj va muammolari aniqlanadi hamda ularni hal qilish uchun pedagogning yordami talab qilinadi. 
     Pedagog (tarbiyachi) bola yutuqlari xaritasini to‘ldiradi va erishilgan natijani tegishli belgi bilan belgilaydi. Kuzatish rivojlanishning barcha sohalari bo‘yicha olib boriladi. Agar u yoki bu rivojlanish sohasidagi indikator (kutilayotgan natijalar) «ishlamasa», pedagog (tarbiyachi) “Pedagog izohi” ustunida eslatma yozishi lozim.




“Ilk Qadam” 8-ILOVA.
6-7 yoshdagi bolaning maktabga tayyorlik xaritasi
      Maktabgacha ta’lim tashkiloti va boshlang‘ich ta’lim uzluksizligini ta'minlash maqsadida maktabgacha ta’lim tashkilotidan chiqishda 6-7 yoshli bolaning maktabga tayyorligi xaritasi to‘ldiriladi (faqat maktabgacha ta’lim tashkiloti bitiruvchilari uchun).
      Maktabga tayyorlik deganda bolada tayanch kompetensiyalar va rivojlanish sohalarining kompetensiyalarini shakllanganligi tushuniladi. Ushbu xarita MTTning har bir bitiruvchisi uchun to‘ldiriladi. Unda bola rivojlanishining beshta yo‘nalishi bo‘yicha erishgan natijalari ko‘rsatiladi.
      Pedagogga u yoki bu natija qay darajada aks ettirilganligini qayd etish taklif etiladi. Rivojlanishning beshta sohasi bo‘yicha natijalar (bolaning kompetensiyalari) tavsiyalar va istaklar shaklida umumlashtiriladi, 
ma’lumot uchun yozma ravishda yetkaziladi va ota-onalarga topshiriladi.
     Bolaning maktabga tayyorligi xaritasi ota-onalarning iltimosiga binoan 1-sinf o‘qituvchisiga taqdim etilishi mumkin, bu tavsiya tarzida bo‘lib, bolani maktabgacha ta'limdan boshlang‘ich ta’lim bosqichiga o‘tishi, shuningdek, bolaning 1-sinfda 18 rivojlanishiga shaxsga yo‘naltirilgan yondashuvda o‘qituvchi 
uchun qo‘llanma bo‘lib xizmat qiladi. 
     Ushbu bolaning maktabga tayyorlik xaritasi quyidagilarga imkon beradi: maktabgacha ta’lim tashkilotida ta’lim jarayonining muvaffaqiyati va samaradorligini aniqlaydi, boshlang‘ich sinf o‘qituvchisini bolaning boshlang‘ich maktabda muvaffaqiyatli moslashishi va yanada samarali rejalashtirish uchun xabardor qiladi.
K  – kuzatilmaydi yoki kamdan-kam kuzatiladi;
B – ba'zida kuzatiladi;
[bookmark: _GoBack]T – tez-tez kuzatiladi;       D – doimiy ravishda kuzatiladi

